**Fagord gennemgang**

***Føde*** *- betyder mad. Hvad hasselmusen spiser har stor betydning for, hvor den kan bo, og hvordan den ser ud. Derfor er det vigtigt at vide noget om dens føde.*

***Levested*** *- det sted den bor. Hasselmusen kan kun bo ganske få steder og et af de steder skal vi ud og besøge senere i forløbet. For at kunne finde stedet skal I lære, hvordan det ser ud, og hvorfor hasselmusen kun kan leve et sådan sted.*

***Udseende*** *- handler om, hvordan hasselmusen ser ud. Hasselmusen er måske et af de mest nuttede dyr vi har i Danmark, men der er gode grunde til, hvorfor den ser ud, som den gør. Det skal I lære om.*

***Udbredelse*** *- betyder hvor mange steder, den findes i Danmark. Det er ikke særligt mange steder, så det er ret vildt, at den findes lige heromkring. Hvorfor mon den ikke findes over alt? Det skal I lære mere om.*

***Adfærd*** *- betyder, hvad hasselmusen gør. Hvornår sover den, hvordan finder den mad og hvor er den, når den er vågen?*

***Formering*** *- handler om hvordan hasselmusen får unger, hvor mange den får, og hvordan den passer dem.*

***Redebygning*** *- handler om hvordan, hvornår og hvorfor den bygger rede.*